open-index/open-wikipedia-markdown huggingface dataset:
బొజ్జల గోపాలకృష్ణారెడ్డి

**బొజ్జల గోపాలకృష్ణారెడ్డి** చిత్తూరు జిల్లాకు చెందిన రాజకీయ నాయకుడు. శ్రీకాళహస్తి శాసనసభ నియోజకవర్గం నుండి నాలుగు సార్లు ఎమ్మెల్యేగా ఎన్నికయ్యాడు. ఆయన తెలుగుదేశం పార్టీకి ప్రాతినిధ్యం వహిస్తున్నాడు.

## బాల్యం, విద్యాభ్యాసం
గోపాలకృష్ణారెడ్డి శ్రీకాళహస్తికి సుమారు 4 కిలోమీటర్ల దూరంలో ఉన్న ఊరందూరు గ్రామంలో 1949 ఏప్రిల్ 15న జన్మించాడు. ఆయన తండ్రి గంగసుబ్బరామిరెడ్డి కూడా శ్రీకాళహస్తికి ఎమ్మెల్యేగా పనిచేశాడు. శ్రీవేంకటేశ్వర విశ్వవిద్యాలయం నుండి 1968లో బీయెస్సీ పట్టాను, 1972లో లా పట్టాను పుచ్చుకున్నాడు.

## రాజకీయ జీవితం
వివాహం అయిన తరువాత ఆయన లా ప్రాక్టీసు చేయడానికి హైదరాబాదు వెళ్ళాడు. తరువాత క్రియాశీల రాజకీయాల్లోకి ప్రవేశించాడు. 1989లో శ్రీకాళహస్తి శాసనసభానియోజకవర్గానికి తెలుగుదేశం పార్టీ తరపున ఎమ్మెల్యేగా పోటీ చేసి భారీ మెజారిటీతో గెలుపొందాడు. తర్వాత 1994, 1999, 2009, 2014లో వరుసగా ఎమ్మెల్యేగా గెలుపొందారు. 1994-2004 మధ్య కాలంలో నారా చంద్రబాబునాయుడు మంత్రి వర్గంలో ఐటీ మంత్రిగా, రోడ్లు-భవనాల శాఖా మంత్రిగా బాధ్యతలు నిర్వర్తించాడు. 2004 ఎన్నికల్లో కాంగ్రెస్ ప్రతినిథి ఎస్సీవీ నాయుడు చేతిలో ఓటమి పాలయ్యాడు. మళ్ళీ 2009 ఎన్నికల్లో అదే నియోజక వర్గానికి ఎమ్మెల్యేగా ఎన్నికయ్యాడు.

తెలుగుదేశం పార్టీ అధినేత నారా చంద్రబాబునాయుడుకు అత్యంత సన్నిహితుడు. వీరిరువురు కళాశాల రోజు నుంచే స్నేహితులు. 2003 అక్టోబరు 1న అలిపిరి సమీపంలో ఘాట్‌ రోడ్డు లో నక్సలైట్లు క్లెమోర్‌ మైన్స్‌ పేల్చి న ఘటనలో ఆయనతో పాటు బొజ్జల కూడా కారులో ప్రయాణిస్తున్నారు. ఆయన  స్వల్ప గాయాలతో  బయటపడ్డారు. బొజ్జల గోపాల‌కృష్ణారెడ్డికి తెలంగాణ ముఖ్యమంత్రి కేసీఆర్, తుమ్మల నాగేశ్వరరావు, మండవ వెంకటేశ్వరరావు, సోమిరెడ్డి చంద్రమోహన్ రెడ్డి అత్యంత ఆప్తులు.

## మ‌ర‌ణం
73 ఏళ్ల బొజ్జ‌ల గోపాల‌కృష్ణారెడ్డి అనారోగ్యంతో 2022 మే 6న హైద‌రాబాద్‌లో తుదిశ్వాస విడిచారు. ఆయనకు శ్రీమతి బృంద, కూతురు పద్మ, కుమారుడు బొజ్జల వెంకట సుధీర్ రెడ్డి ఉన్నారు.

## మూలాలు

వర్గం:1940 జననాలు
వర్గం:తెలుగుదేశం పార్టీ రాజకీయ నాయకులు
వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన శాసన సభ్యులు
వర్గం:చిత్తూరు జిల్లాకు చెందిన రాష్ట్ర మంత్రులు
వర్గం:ఆంధ్రప్రదేశ్ శాసన సభ్యులు (2014)
ఇంద్రద్యుమ్నము

ఇంద్రద్యుమ్నము అనునది ఒకానొక సరస్సు. ఇది ఇంద్రద్యుమ్నుడు అను రాజు దానము చేసిన గోవులగొరిసెల త్రొక్కుడుచేత ఏర్పడినది. ఇంద్రద్యుమ్నుడు ఇంద్రసదనమున ఉండఁగా బహుకాలమునకు అతని కీర్తి లోకమున మాసెను. అంత అతనిని అమరులు భూమికి త్రోయఁగా అతడు మార్కండేయుని పాలికి చని నన్నెఱుంగవే అని అడుగఁగా అతడు తాను ఎఱుఁగననియు, తనకంటె పెద్దయయి హిమశృంగశైలవాసి యయియుండు ప్రవాళకుండు అను ఘూకము ఎఱుంగవచ్చుననియు చెప్ప, అతనివద్దకు పోయిరి. అంత అతడును తాను ఎఱుంగను అనఁగా అతని ప్రేరణచే ఈ ఇంద్రద్యుమ్న సరస్సు నందు ఉండిన నాళీజంఘుడు అను ఒక బకము చెంతకుపోయి అతని మూలముగ ఆ కొలని యందుండు యుగంధరుడు అను తాబేలును అడుగ అదికొంతసేపు తలఁచుకొని కన్నుగవ యందు అశ్రుతతులు తొరగ, 


ఉ|| అక్కట నేనెఱుంగనె మహాగుణభూషణు నమ్మహాత్ము న, 
న్నిక్కడఁ బెక్కు మాఱులననేక భయంబులఁ బొందుచుండఁగా, 
నక్కటికంబుతోడ దగనాతఁడు గైకొని కాచెగాదె పెం, 
పెక్కిన యన్నరేశ్వరుని నెన్నటికిన్మఱువంగ వచ్చునే.

తే. అమ్మహాత్ముండు బహువిధ యజ్ఞదక్షి, 
ణార్థముగ విప్రవరులకు నర్థినిచ్చు, 
గోగణంబుల గొరిజల గ్రొస్సి యయ్యెఁ, 
గాదె యీసరోవరము జగన్నుతముగ
అని పలికెను. ఇది జగన్నాథమునందు ఉండును.

## మూలాలు
* పురాణనామచంద్రిక (యెనమండ్రం వెంకటరామయ్య) 1879

వర్గం:పురాణ నామావళి
వర్గం:సంస్కృత పదజాలము
వర్గం:సరస్సులు
అయ్యవారిపల్లె (కొమరోలు)

**అయ్యవారిపల్లె,** భారతదేశంలోని ఆంధ్ర ప్రదేశ్ రాష్ట్రం,  మార్కాపురం జిల్లా, కొమరోలు మండలానికి చెందిన రెవెన్యూయేతర గ్రామం.

ఇది క్రిష్టంపల్లి పంచాయతీ పరిధిలోకి వస్తుంది. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ ఒంగోలు నుండి పశ్చిమాన 133 కిమీ దూరంలో ఉంది. తెలంగాణ రాష్ట్ర రాజధాని హైదరాబాద్ నుండి 278 కి.మీ దూరంలో ఉంది.

అయ్యవారిపల్లి పిన్ కోడ్ 523369 మరియు పోస్టల్ ప్రధాన కార్యాలయం రాజుపాలెం (ప్రకాశం).

అయ్యవారిపల్లి చుట్టూ పశ్చిమాన గిద్దలూరు మండలం, ఉత్తరాన రాచర్ల మండలం, దక్షిణాన కలసపాడు మండలం, ఉత్తరాన బేస్తవారిపేట మండలం ఉన్నాయి.

అయ్యవారిపల్లికి మార్కాపూర్, నంద్యాల, చాపిరేవుల, ప్రొద్దుటూరు సమీప నగరాలు.

ఈ ప్రదేశం మార్కాపురం జిల్లా మరియు కడప జిల్లా సరిహద్దులో ఉంది. కడప జిల్లా కలసపాడు ఈ ప్రాంతానికి దక్షిణంగా ఉంది.

## సాగు/త్రాగునీటి సౌకర్యం
దశబంధం చెరువు:- ప్రభుత్వం ప్రవేశపెట్టిన నీరు-చెట్టు కార్యక్రమం క్రింద, ఈ చెరువులో పూడికతీత పనులను, 2015,మే-27వ తేదీనాడు ప్రారంభించారు. నాలుగు లక్షల రూపాయల నిధులతో, ఈ చెరువులో 13,000 క్యూబిక మీటర్ల పూడిక్ మట్టిని తీయాలని లక్ష్యంగా పెట్టుకున్నారు. ఈ విధంగా చేయడం వలన, చెరువులో నీటినిలున సామర్ధ్యం పెరుగుతుంది. ఈ మట్టిలో పొషకాలు అధికంగా ఉన్న ఈ మట్టిని రైతులు తమ పొలాలకు ట్రాక్టర్లతో తరలించుకొని పోవుచున్నారు. అందువలన, పొలాలకు కృత్రిమ ఎరువుల అవసరం అంతగా ఉండదని వ్యవసాయ శాస్త్రవేత్తలు చెబుచున్నారు.

## గ్రామ పంచాయతీ
ఈ గ్రామం నల్లగుంట్ల గ్రామ పంచాయతీ పరిధిలోని గ్రామం.

## మూలాలు
అంగదేశము

**అంగదేశము.** గంగాసరయూనదీసంగమ ప్రాంతదేశము. ఇచ్చట రుద్రుఁడు తపముచేయుచుండు సమయమున అతనికి మన్మథుఁడు కామవికారము కలుగఁజేయ ప్రయత్నింప రుద్రుఁడు కోపగించి మూఁడవకన్ను తెఱచి చూచి మన్మథుని భస్మము చేసెను - నాఁట నుండి మన్మథుఁడు అంగములేనివాఁడై అనంగుఁడు అనఁబరఁగె. అతని యంగము ఇచట భూమితో కలసి పోయినందున దీనికి అంగదేశము అని పేరు కలిగె. గంగాసరయూనదీసంగమ ప్రాంతదేశము. ఇచ్చట రుద్రుఁడు తపముచేయుచుండు సమయమున అతనికి మన్మథుఁడు కామవికారము కలుగఁజేయ ప్రయత్నింప రుద్రుఁడు కోపగించి మూఁడవకన్ను తెఱచి చూచి మన్మథుని భస్మము చేసెను - నాఁట నుండి మన్మథుఁడు అంగములేనివాఁడై అనంగుఁడు అనఁబరఁగె. అతని యంగము ఇచట భూమితో కలసి పోయినందున దీనికి అంగదేశము అని పేరు కలిగె.

## మూలాలు

వర్గం:ప్రాచీన భారతదేశం
రాజుగారి పల్లె

**రాజువారిపల్లె** కడప జిల్లా పుల్లంపేట మండలానికి చెందిన రెవెన్యూయేతర గ్రామం. ఈ గ్రామం అనంతయ్యగారిపల్లె గ్రామ పంచాయతీ పరిధిలో ఉంది.రాజుగారిపల్లె గ్రామంలో, నూతనంగా నిర్మించిన దేవాలయంలో, శ్రీ సీతారామలక్ష్మణ విగ్రహ ప్రతిష్ఠా కార్యక్రమం, 2014, మార్చి-12న వైభవంగా నిర్వహించారు. తొలుత కలశానికి, విగ్రహాలకు ప్రత్యేక పూజలు నిర్వహించారు. హోమంలో భక్తులు కానుకలు సమర్పించారు. అనంతరం విగ్రహ ప్రతిష్ఠను ఘనంగా నిర్వహించారు. ఈ కార్యక్రమానికి విచ్చేసిన వేయిమందికి పైగా భక్తులకు అన్నదానం నిర్వహించారు.

## మూలాలు
నల్గొండ పురపాలకసంఘం

నల్గొండ పట్టణానికి చెందిన పాలక సంస్థ అయిన **నల్గొండ పురపాలక సంఘం** 1941లో మూడవశ్రేణి పురపాలక సంఘంగా అవతరించి ప్రస్తుతం మొదటి శ్రేణి పురపాలక సంఘంగా కొనసాగుతోంది. 2001నాటికి పురపాలక సంఘ పరిధిలోని జనాభా 111745 కాగా, 2011 నాటికి 144718 కు పెరిగింది. 2010-11 ఆర్థిక సంవత్సరం ప్రకారం ఈ సంఘం ఆదాయం రూ.39.78 కోట్లు, వ్యయం రూ.39.69 కోట్లు.

## చరిత్ర
1951లో నల్లగొండను మున్సిపాలిటీగా 12 వార్డులతో గ్రేడ్‌-3 ము న్సిపాలిటీగా ఏర్పాటు చేశారు. ఆ తర్వాత జనాభా పెరగడం, పట్టణం క్రమంగా విస్తరించడంతో 1987లో 24 వార్డులతో గ్రేడ్‌-2 మున్సిపాలిటీగా, 2005లో 36 వార్డులతో గ్రేడ్‌-1 మున్సిపాలిటీగా అప్‌గ్రేడ్‌ అయింది.

2011లో నల్లగొండ మండలంలోని ఆరు గ్రామ పంచాయతీలైన ఆర్జాలబావి, మర్రిగూడ, చర్లపల్లి, శేషమ్మగూడెం, అక్కలాయిగూడెం, మామిళ్లగూడెం, తిప్పర్తి మండలంలోని కేశరాజుపల్లి గ్రామ పంచాయతీలు, వీటి పరిధిలోని మరో పది అవాస గ్రామాలను వీలీనం చేసి 48 వార్డులుగా విస్తరించారు. 2018 ఫిబ్రవరి 3న గ్రేడ్‌-1 మున్సిపాలిటీగా ఉన్న నల్లగొండ స్పెషల్‌ గ్రేడ్‌ మున్సిపాలిటీగా అప్‌గ్రేడ్‌ అయింది.

## ఎన్నికలు
2005 సెప్టెంబరులో జరిగిన పురపాలక సంఘం ఎన్నికలలో పి.వెంకట నారాయణగౌడ్ చైర్మెన్‌గా ఎన్నికయ్యారు. 2010 సెప్టెంబరు నుంచి ప్రత్యేక అధికారి పాలనలో ఉండగా 2013, మార్చి 30న మళ్ళీ ఎన్నికలు జరిగాయి.

## బయటిలింకులు
*cdma.gov.in/Nalgonda
## మూలాలు

వర్గం:నల్గొండ జిల్లా పురపాలక సంఘాలు
వర్గం:తెలంగాణ పురపాలక సంఘాలు
ముత్తులక్ష్మి రెడ్డి

**డాక్టర్ ముత్తులక్ష్మి రెడ్డి** సంఘ సంస్కర్త, విద్యావేత్త, రాజకీయ వేత్త, స్త్రీ హక్కుల ఉద్యమశీలి, భారతదేశపు మొదటి మహిళా శాసనసభ్యురాలు.

## బాల్యం
ముత్తులక్ష్మి రెడ్డి 1886 జూలై 30 వ తేదీన పుదుక్కోటై సంస్ఠానంలో నారాయణ సామి, చంద్రమ్మాళ్ దంపతులకు జన్మించింది. ఆడపిల్లల చదువుకు ఆంక్షలు ఉన్న ఆ కాలం లోనే ముత్తులక్ష్మి రెడ్డి 1912 వ సంవత్సరంలో మద్రాస్ వైద్య కళాశాల నుండి వైద్య పట్టా అందుకుంది.

## సామాజిక సేవ
సరోజిని నాయుడు ప్రేరణతో ముత్తులక్ష్మి స్త్రీల సామాజిక, ఆర్థిక, రాజకీయ ఉన్నతికై పోరాడింది. ఆమె సేవలను మెచ్చి నాటి మద్రాసు రాష్ట్ర ప్రభుత్వం శాసన మండలి సభ్యురాలిగా 1927 లో నామినేటు చేసింది. ఆ విధంగా భారతదేశపు మొట్ట మొదటి మహిళా శాసన సభ్యురాలైంది. శాసన మండలి సభ్యురాలిగా దేవదాసీ విధాన రద్దు, కనీస వివాహ వయసు పెంపు, నిర్బంధ వ్యభిచారం రద్దు, బాలల హక్కుల రక్షణ తదితర విషయాలపై పోరాడింది. 1931 సంవత్సరపు అఖిల భారత మహిళల సదస్సుకు అధ్యక్షత వహించింది. ఈ సదస్సు తరపున మహిళల ఓటు హక్కుకై పోరాడింది. గాంధీ ఇచ్చిన ఉప్పు సత్యాగ్రహ పిలుపుతో శాసన సభ్యత్వానికి రాజీనామా చేసింది.

## స్త్రీధర్మ
ఈమె మహిళాభ్యుదయం కొరకు "స్త్రీధర్మ" అనే పత్రికను నడిపింది. దీనిలో ఇంగ్లీషు, హిందీ, తెలుగు, తమిళం నాలుగు భాషలలో రచనలు ఉండేవి.

## స్వాతంత్ర్యానంతరం
ప్రస్తుతం భారతదేశంలోనే అగ్రగామి కాన్సర్ వైద్యశాలగా వెలుగొందుతున్న అడయార్ కాన్సర్ వైద్యశాలను ముత్తులక్ష్మి రెడ్డి 1954 లో ప్రారంభించింది. 1956 లో భారత ప్రభుత్వం ఆమెను పద్మభూషణ్ బిరుదుతో సత్కరించింది.

## మూలాలు


వర్గం:1886 జననాలు
వర్గం:1968 మరణాలు
వర్గం:తమిళనాడు మహిళా రాజకీయ నాయకులు
వర్గం:తమిళనాడు మహిళా వైద్యులు
వర్గం:పద్మభూషణ పురస్కారం పొందిన మహిళలు
వర్గం:వైద్యరంగంలో పద్మభూషణ పురస్కార గ్రహీతలు
మంగళం కండ్రిగ

**మంగళం కండ్రిగ**, చిత్తూరు జిల్లా, విజయపురం మండలానికి చెందిన రెవెన్యూయేతర గ్రామం. 

## మూలాలు
ఎస్సీవీ నాయుడు

**ఎస్సీవీ నాయుడు** గా పేరుగాంచిన శాఖమూరి చెంచు వెంకటసుబ్రహ్మణ్యం నాయుడు చిత్తూరు జిల్లా శ్రీకాళహస్తికి చెందిన రాజకీయ నాయకుడు. 2004 శాసనసభ ఎన్నికల్లో కాంగ్రెస్ పార్టీ తరఫున శాసనసభ్యుడిగా ఎన్నికయ్యాడు.

ఆయన తల్లిదండ్రులు చెంచుపాపానాయుడు, జ్ఞానమ్మ. శ్రీకాళహస్తి ఫ్రభుత్వ కళాశాలలో 1973-75 మధ్యలో ఇంటర్మీడియట్ చదివాడు. ప్రస్తుతం శ్రీకాళహస్తిలో నివాసముంటున్నాడు. ఎస్సీవీ కేబుల్ నెట్‌వర్క్ యజమాని.

## రాజకీయ జీవితం
ఎస్సీవీ నాయుడు  తెలుగుదేశం పార్టీ ద్వారా తన రాజకీయ జీవితాన్నిప్రారంభించి, అనంతరం కాంగ్రెస్ పార్టీలో చేరి 2004లో శ్రీకాళహస్తి నియోజకవర్గం నుంచి కాంగ్రెస్ పార్టీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 2009 ఎన్నికల్లో తన సమీప ప్రత్యర్థి టీడీపీ అభ్యర్థి బొజ్జల గోపాలకృష్ణారెడ్డి చేతిలో ఓడిపోయాడు. ఎస్సీవీ నాయుడు రాష్ట్ర విభజన సమయంలో కాంగ్రెస్ పార్టీకి రాజీనామా చేసి టీడీపీలో చేరి సత్యవేడు నియోజకవర్గ ఇన్‌చార్జ్‌గా పని చేశాడు. ఆయన 2014 ఎన్నికల్లో టీడీపీ నుండి శ్రీకాళహస్తి టికెట్ ఆశించి అది దక్కకపోవడంతో టీడీపీకి రాజీనామా చేసి వైసీపీలో చేరాడు.

ఎస్సీవీ నాయుడు 2019 ఎన్నికల్లో వైసీపీ అభ్యర్థి బియ్యపు మధుసూదన్ రెడ్డి గెలుపులో కీలకంగా పని చేశాడు. ఆయనకు వైసీపీ అధికారంలోకి వస్తే ఎమ్మెల్సీ అవకాశం కల్పిస్తామని హామిఇవ్వగా, అది నెరవేరకపోవడంతో అసంతృప్తితో ఉన్న ఆయన 2023 జూన్ 29న అమరావతిలో నారా చంద్రబాబునాయుడు సమక్షంలో టీడీపీ పార్టీలో చేరాడు.

## మూలాలు

వర్గం:చిత్తూరు జిల్లా రాజకీయ నాయకులు
వర్గం:చిత్తూరు జిల్లా నుండి ఎన్నికైన శాసన సభ్యులు
తవ్వావాండ్ల పల్లి

**తవ్వావాండ్ల పల్లి,** ఆంధ్రప్రదేశ్ రాష్ట్రం, తిరుపతి జిల్లా, యెర్రావారిపాలెం మండలం లోని రెవెన్యూయేతర గ్రామం.

## మూలాలు
శశిబిందువు

శశిబిందువు క్రోష్టువంశజుఁడు అగు చిత్రరథుని పుత్రుఁడు. ఇతఁడు అనేక భార్యలును పుత్రులును కలవాఁడు. అందు ముఖ్యులు ఆఱ్గురు. పృథుశ్రవుఁడు, పృథుదాసుఁడు, పృథుకీర్తి, పృథుజయుఁడు, పృథుకర్ముఁడు, పృథుయశుఁడు. ఈశశిబిందువు చతుర్దశమహారత్నుఁడు అయిన చక్రవర్తి అని పేర్కొనఁబడియెను.

చతుర్దశమహారత్న వివరణము-
:చక్రంరథోమణిః ఖడ్గంచర్మరత్నంచ పంచమం  
:కేతుర్నిధిశ్చ సప్తైవ ప్రాణహీనానిచక్షతే| 
:భార్యాపురోహితశ్చైవసే నానీరథకృచ్చయః| 
:పత్యశ్వకలభాశ్చేతిప్రాణిన స్సప్తకీర్తితాః

(ఇచట రత్నము అనఁగా జాతిశ్రేష్ఠసంజ్ఞ.)]

వర్గం:పురాణ పాత్రలు
కరంధముఁడు

*1. కరంధముఁడు యయాతి పుత్రుఁడు అగు తుర్వసుని పౌత్రుని కొడుకు.
*2కరంధముఁడు . రెండవ ఖనిత్రుని కొడుకు. ఈతనికి నామాంతరము బలాశ్వుఁడు. బలపరాక్రమవంతుఁడు అయి ఇతఁడు రాజ్యము ఏలుచుండఁగా మత్సరంబున పరరాజులు ఇతని పట్టణమును ముట్టడించిరి. అప్పుడు ఇతఁడు అతి ఖిన్నుఁడు అయి ఏకాంతంబున చింతించుచు తన పాణిద్వయంబుచే వక్త్రనాసికంబులు మూసికొని ఉండఁగా ఇతని అంగుళ మధ్యంబుననుండి వెడలిన ఉచ్ఛ్వాసంబున సంఖ్యాతీతబలంబులు పుట్టి శత్రువర్గంబుల జయించెను. ఈకారణంబున ఇతనికి కరంధముఁడు అను పేరుకలిగెను. ఇతని కొడుకు అవీక్షిత్తు.

వర్గం:పురాణ పాత్రలు
అంతర్ధానుఁడు

thumb|440x440px|విజయరాఘవ మందిరం, అయోద్య
**అంతర్ధానుఁడు** పృథుచక్రవర్తి కొడుకు. ఇతనికి ఇరువురు భార్యలు. మొదటిభార్యయగు శిఖండి వసిష్ఠుని శాపముచే భూమి యందు పుట్టి త్రేతాగ్నులయిన పావకుఁడు, పవమానుఁడు, శుచి అను మువ్వురు పుత్రులను కనెను. వీరు బాల్యమునందే చనిపోయిరి. రెండవభార్యయగు నభస్వతికి హవిర్ధానుఁడు అను కొమరుఁడు పుట్టెను. 
## ప్రస్తానము
తండ్రి రఘువు. కొడుకు దశరథుఁడు. కొందఱు రఘుమహారాజునకు పృథుశ్రవుఁడు అను నొక కొడుకు ఉండినట్లును, అతనికి అజుఁడు పుట్టినట్లును చెప్పుదురు. విదర్భరాజు కూఁతురగు ఇందుమతీస్వయంవరమునకు పోవునపుడు ఇతఁడు మార్గమున ఒక ఋషిశాపముచే ఏనుఁగయి ఉండిన యొక గంధర్వుని చంపఁ బోవఁగా ఆ మృగము తన పూర్వగంధర్వరూపమును దాల్చి యితనికి అనేకాస్త్రములను ఉపదేశింపఁగా ఆయస్త్రముల సాహాయ్యమువలన ఇతఁడు ఎల్లరాజుల జయించి స్వయంవరమున ఇందుమతిని వివాహమాయెను.
## మూలాలు

వర్గం:పురాణ పాత్రలు
కాళియుడు

**కాళియుడు** (కాళిందుడు) ద్వాపర యుగంలో బృందావనంలోని యమునా నదిలో నివసించిన విష నాగరాజు. అతని చుట్టూ ఉన్న యమునా నది నీరు వేడిగా, విషంతో బుడగలుగా ఉండేది. ఏ పక్షిగాని, జంతువుగాని దాని దగ్గరకు వెళ్ళలేదు, నది ఒడ్డున ఒకేఒక కదంబ చెట్టు మాత్రమే పెరిగింది.

## జననం
విష్ణు పురాణం ప్రకారం బ్రహ్మ కుమారుడైన కశ్యపుడికి నలుగురు భార్యలు. మూడవ భార్య కద్రువకు వేయి పాములకు జన్మించారు. వారిలో వాసుకి, తక్షకుడు, అనంతుడు, కర్కోటకుడు, కాళియుడు, పద్మ, మహాపాదుడు, శంఖుడు, పింగళుడు ప్రముఖులు. తల్లి కారణంగా నాగులకు ‘కద్రుజ’ అనే పేరు వచ్చింది.

## కథ
శ్రీకృష్ణుడు, కాళిందుడి కథను భాగవత పురాణంలోని పదవ పర్వం, పదహారవ అధ్యాయంలో చెప్పబడింది.

కాళిందుడు రామక ద్వీపానికి చెందినవాడు. పాముల శత్రువైన గరుత్మంతుడుకు భయపడి అక్కడి నుండి తరిమివేయబడ్డాడు. గరుత్మంతుడు బృందావనం వద్దకి రావద్దని అక్కడ నివసించే యోగి సౌభారీ చేత శపించబడ్డాడు. కాబట్టి కాళిందుడు బృందావనంను తన నివాసంగా ఎంచుకున్నాడు. ఆశ్రమంలో ఉన్న దుర్వాసుడికి సేవలు చేయడానికి వెళ్ళిన రాధ, తిరుగు ప్రయాణంలో యమునా నది మీదుగా నడుస్తున్నప్పుడు నదిలోని పెద్ద పాముని చూసి భయపడింది. బృందావనంకు వెళ్ళిన రాధ, నదిలో ఒక పెద్ద పామును చూసినట్లు శ్రీకృష్ణుడికి, అక్కడి ప్రజలకు తెలియజేసింది. రాధని ఇబ్బంది పెట్టినందుకు కాళిందుడికి గుణపాఠం నేర్పాలకున్న శ్రీకృష్ణుడు, అతనిని వెతుకుతూ యమునా నదికి వెళ్ళాడు. కృష్ణుడిని చూసిన కాళిందుడు, కృష్ణుడి కాళ్ళ చుట్టూ చుట్టబడి అతనిని నిర్బంధించాడు. అది చూసిన యశోద పాముకు భయపడి కృష్ణుడిని తిరిగి రమ్మని ఆదేశించింది. ఇంతలో, కాళిందుడు తప్పించుకోవడానికి ప్రయత్నించగా కృష్ణుడు అతని తోకపై అడుగుపెట్టి, మళ్ళీ ఎవరినీ ఇబ్బంది పెట్టవద్దని హెచ్చరించాడు.

మరుసటి రోజు కృష్ణుడు, రాధ, తన స్నేహితులతో కలిసి యమున నది సమీపంలో బంతి ఆట ఆడుతున్నాడు. ఆ బంతి యమున నదిలో పడిపోయినపుడు, దాన్ని తీసుకురావడానికి రాధ వెళుతుండగా కృష్ణుడు ఆమెను ఆపి, తను యమనా నది దగ్గరికి వెళ్ళాడు. అప్పడు కాళిందుడు అతన్ని నిర్బంధించి యమున నదిలోకి లాక్కెళ్ళాడు. అది చూసి అక్కడి ప్రజలందరూ ఆందోళన చెంది, యమున నది ఒడ్డు వైపు పరుగెత్తారు. నది లోపల  కృష్ణుడిని తన శరీరంతో చుట్టగా, కృష్ణుడు తన శరీరాన్ని విస్తరించడంతో కాళిందుడి శరీరం పగిలిపోయే పరిస్థితి వచ్చింది. దాంతో కాళిందుడు కృష్ణుడని వదిలివేశాడు. వెంటనే కృష్ణుడు తన అసలు రూపంలోకి వచ్చి, యమునను ఇకపై కలుషితం చేయకుండా పాములోని విషాన్ని తీసివేయడంకోసం కాళిందుడి తలపై ఎక్కి నృత్యం చేయడం ప్రారంభించాడు.

కాళిందుడి తలపైకి దూకిన కృష్ణుడు, విశ్వమంత బరువుతో అతని కాళ్ళతో కొట్టాడు. దాంతో రక్తం కక్కుతూ చనిపోయేస్థితిలో ఉన్న తన భర్తను చూసిన కాళిందుడు భార్యలు వచ్చి తమ భర్తను అనుగ్రహించమని కృష్ణుడిని వేడకున్నారు. కృష్ణుడి గొప్పతనాన్ని గ్రహించిన కాళిందుడు లొంగిపోయి, తాను మరలా ఎవరినీ వేధించనని వాగ్దానం చేశాడు. కృష్ణుడు  కాళిందుడిని క్షమించి నదిని విడిచిపెట్టి రామనాక ద్వీపానికి వెళ్ళమని కోరి, అక్కడ కాళిందుడికి గరుత్మంతుడు ఇబ్బంది ఉండదని వాగ్దానం చేశాడు.

## మూలాలు

## ఇతర లంకెలు

*Bhagavata Purana, Canto Ten, Chapter 16 The account of Krishna and Kaliya, as told in the *Bhagavata Purana.* (Full Sanskrit text online, with translation and commentary.)
*The Importance of Kaaleya Mardan - A comparative view of the knowledge of solar physics and biology among the modern scientists, among the ancient civilised nations, and among the early Sanskrit writers.
*Kalia Scheme Odisha 2019  New Kalia Scheme For Odisha Farmers 2019

వర్గం:పురాణ పాత్రలు
వర్గం:మహాభారతంలోని పాత్రలు
కుశనాభుడు

**కుశనాభుడు**, కుశికుడు,వైదర్భికి జన్మించిన సంతానంలో రెండవకొడుకు.ఇతని భార్య ఘృతాచి. వీరికి నూరుగురు కుమార్తెలు. వీరు వాయుశాపముచే కుబ్జలుగా (పొట్టివారు) మారతారు. వారిని చూళి అను నొక ఋషికిని సోమద అను నొక అప్సరసకును పుట్టిన బ్రహ్మదత్తుడు అను ఋషితో వివాహం జరిగింది.ఆమహర్షి తన తపోబలంవలన వారి కుబ్జత్వాన్ని పొగొడతాడు.అతని రాజ్యంలో ప్రజలందరినీ సమానంగా చూస్తాడు. ప్రతి ఒక్కరూ వారి ఇళ్లలో తగినంత సంపదను కలిగి ఉంటారు.

## చరిత్ర
కుషనాభుడు చంద్రవంశ రాజవంశానికి చెందిన గొప్ప రాజు.అతను కుషా రాజు కుమారుడు.భరతఖండం ప్రధాన భాగాన్ని పరిపాలించాడు.నేటి ఉత్తరప్రదేశ్‌లో ఉన్న మహోదయ నగరం అతనిచే స్థాపించబడింది.కుషనాభుడు ఒక ధార్మిక మహిళా నర్తకిని వివాహం చేసుకున్నాడు.ఆమె ద్వారా అతనికి కుమార్తెలు కలిగారు. కుషనాభకు మగపిల్లలు లేనందున, అతను ఇంద్రుడిని కుమారుడు కోసం ఇంద్రుని ప్రార్థిస్తాడు.ఆ కారణంగా ఒక మగ బిడ్డ జన్మిస్తాడు.అతన్ని " గాది" అని పేరు పెట్టారు.కుషనాభా తన రాజ్యాన్ని సంపన్నమైన రీతిలో పరిపాలించాడు. అతను మంచి పాలన అందిచ్చాడు. అతని కాలంలో ఆకలితో మరణాలు లేవు. ఆత్మహత్యలు చేసుకోలేదు.హత్యలు జరగలేదు. శత్రువుల దండయాత్రలు లేవు.ఇవన్నీ తన ప్రియమైన దేవుడు ఇంద్రుని దయవల్ల జరిగాయిని భావించుతాడు. అతని ఆలోచనలో విష్ణువు తరువాత భగవంతుడు తన అభిమాన దేవుడు ఇంద్రుడు అని భావన ఉంది.ఇంద్రునిపై అతను చేసిన హృదయపూర్వక భక్తి కారణంగా, ఒకసారి కుశనాభుడును ఇంద్రుడు స్వర్గలోకానికి ఆహ్వానిస్తాడు.అతను ఇంద్ర భగవంతుని నివాసానికి వెళ్ళి, అక్కడ కొంతకాలం గడిపి,తన సొంత రాజ్యానికి తిరిగి వస్తాడు.    

## సామెత
ఒక పురాతన ప్రసిద్ధ సామెత ప్రకారం కుషనాబుడు రాజ్యంలో ఆశ్రయం పొందిన వారు ఎప్పటికీ ఎలాంటి శారీరక లేదా మానసిక వ్యాధులతో బాధపడరు, వారికి ఎటువంటి చింత ఉండదు అనే నానుడి ఉండేదని పురాణ గ్రంధాలు తెలుపుతున్నాయి.తన వృద్ధాప్యంలో, అతను తన కుమారుడు " గాడి " ని తన రాజ్యానికి రాజుగా పట్టాభిషేకం చేసి, అడవికి వెళ్లి విష్ణువును ధ్యానం చేసి మోక్షం పొందుతాడు.

## మూలాలు

## వెలుపలి లంకెలు

* పురాణనామచంద్రిక (యెనమండ్రం వెంకటరామయ్య) 1879   
వర్గం:పురాణ పాత్రలు
ధర్మపక్షులు

**ధర్మపక్షులు** అనగా వింగాక్ష, విబోధ, సుపత్ర, సుముఖి నామకములు అగు నాలుగు పక్షులు. పూర్వము విపులుఁడు అను ఒక ముని ఉండెను. అతనికి సుకృశుఁడు, తుంబురుఁడు అను నిరువురు కొడుకులు ఉండిరి. అందు సుకృశుని ఒకప్పుడు ఇంద్రుఁడు పక్షిరూపియై నరమాంసమువేడఁగా తన నలువురి కొడుకులలో ఎవ్వనైన ఒకని ఇంద్రునకు ఆహారము కమ్ము అనిని వారు సమ్మతింపక పోయిరి. అందుకు వారి తండ్రి అలిగి వారిని పక్షులు కమ్ము అని శపించెను. అంతట కొడుకులు తండ్రి కాళ్ల మీఁద పడి ఈ శాపము తొలఁగ అనుగ్రహింపుము అని ప్రార్థింపఁగా ఆసుకృశుఁడు శాంతివహించి వారికి జైమినిముని సంశయములను నివర్తించి ఆరూపములు వదలి ఉత్తమపదము పడయునట్లు కరుణించెను. ఇవి మార్కండేయ పురాణమును జైమినికి చెప్పిన ధర్మపక్షులు.

భారతయుద్ధము జరుగుచు ఉండఁగా అచ్చట మెలఁగుచు ఉండిన ఒక పక్షియొక్క గర్భము అర్జునుఁడు శత్రులమీఁద ప్రయోగించిన బాణము తగిలి భేదిల్లఁగా అందలి గ్రుడ్లు నాలుగు ఆ యుద్ధరంగములో ఒక ఏనుఁగు మెడనుండు ఘంటక్రింద అడఁగి కొన్నాళ్లకు పిల్లలై కిచకిచలాడుచుండ శమీకుఁడు అను ఋషిచూచి తన ఆశ్రమమునకు కొనిపోయిపెంచెను. అవియ ఈ ధర్మపక్షులు. ఆ పులుఁగులు ఆవల వింధ్య పర్వతము చేరెను.

వర్గం:హిందూమతం
ప్రభావతి

**ప్రభావతి** మహాభారతంలోని పురాణ పాత్ర. వజ్రనాభుడు అనే రాక్షసుని కూమార్తె. శ్రీకృష్ణుడి కుమారుడైన ప్రద్యుమ్నుని భార్య.

## కథ
మేరుపర్వతం దగ్గర వజ్రపురి అనే అద్భుతమైన నగరాన్ని వజ్రనాభుడు అనే రాక్షసుడు పాలిస్తుండేవాడు. వజ్రనాభుడి అనుమతి లేకుండా ఎవరూ కూడా ఆ నగరంలోకి ప్రవేశించటానికి వీల్లేదు. వజ్రనాభుడి కుమార్తె ప్రభావతి. ఒకనాడు కలలో ప్రభావతికి పార్వతి కనిపించి ఒక చిత్రపటం గీసి ఇస్తూ, *ఇతనే నీ భర్త. ప్రద్యుమ్నుడనే రాకుమారుడు. మీ ఇద్దరికీ పుట్టే బిడ్డ ఈ రాజ్యానికి రాజౌతాడు* అని చెప్పింది.

చిలుక, శుచిముఖి అనే హంస సహాయంతో ప్రద్యుమ్నుడు భద్రుడు అనే నటుడిగా, గదుడు పారిపార్శ్వకుడిగా, సాంబుడు విదూషకుడిగా వజ్రపురి నగరానికి వస్తారు. అక్కడ శుచిముఖి పెళ్ళిమంత్రాలు చదవగా ప్రద్యుమ్నుడు, ప్రభావతికి గాంధర్వ వివాహం జరిగింది. తొమ్మిదినెలల తర్వాత ప్రభావతికి ప్రభావంతుడు అనే కుమారుడు జన్మించాడు. ఈ విషయం తెలుసుకొని వచ్చిన వజ్రనాభుడితో ప్రద్యుమ్నుడు యుద్ధంచేసి వజ్రనాభుడిని అంతం చేస్తాడు.

## ఇతర వివరాలు
సూర్యుని భార్య అగు సంజ్ఞాదేవికి నామం.  ఈమె ఇంద్రుని పతిగా కోరి తపము ఆచరించుచు ఉండగా అతడు వసిష్ఠుని ఆకృతి తాల్చి కొన్ని బదరీఫలములను ఇచ్చి పక్వముచేయుము అనెను. అందులకు ఒప్పుకొని పక్వము చేయ ఆరంభింపగా అవి ఎంతసేపటికిని పక్వముకాక సేకరించిన కాష్ఠములు అన్ని సమసిపోయెను. అప్పుడు ఈమె, తాను కాష్ఠములను తేబోయిన అగ్ని ఆరి దుష్పాకము అగును అని ఎంచి, తన కాలు ఇంధనముగా ఇడి పాకము చేయ పూనెను. అంత ఇంద్రుడు మెచ్చుకొని ఆమె కోరిన వరమును ఇచ్చెను. ఈమె తపము ఆచరించిన తీర్థము బదరీపాచనము అనబడును.

## మూలాలు

[వర్గం:[పురాణ పాత్రలు]]
వర్గం:మహాభారతంలోని పాత్రలు
మాధవపెద్ది మీనాక్షి

thumb|మాధవపెద్ది మీనాక్షి
**మాధవపెద్ది మీనాక్షి** ప్రముఖ సంగీత విద్వాంసులు. ఈమె విజయవాడకు చెందినవారు. వీరి తల్లి వెంకట లక్ష్మమ్మ. ఈమె శాస్త్రీయ సంగీతమును పారుపల్లి రామకృష్ణయ్య గారి వద్ద నేర్చుకున్నారు. వీరు ఆంధ్ర విశ్వవిద్యాలయం నుండి సంగీతంలో బి.ఎ. డిప్లొమా పొందారు.

ఈమె చిరుతప్రాయంలోనే ఆకాశవాణి నిర్వహించే శాస్త్రీయ సంగీత పోటీలలొ బహుమతీ పొందారు. తర్వాత జాతీయస్థాయిలో ఆకాశవాణి మద్రాసు కేంద్రం నిర్వహించిన సంగీత పోటీలలో పాల్గొన్నారు.

ఈమె తెనాలిలో "Trinity College of Music" అనే సంస్థను 1974లో స్థాపించి ఎందరో బాలబాలికలను సంగీతం నేర్పుతున్నారు. వీరి శాస్త్రియ, లలిత సంగీత కచేరీలు తరచుగా ఆకాశవాణి కేంద్రాల నుండి ప్రసారం చేయబడుతున్నాయి.

వీరి భర్త మాధవపెద్ది లక్ష్మణమూర్తి తెనాలిలో ప్రముఖ న్యాయవాదిగా ఉంటున్నారు.

## మూలాలు

వర్గం:తెలుగువారిలో సంగీతకారులు
వర్గం:ఆంధ్ర విశ్వవిద్యాలయం పూర్వ విద్యార్థులు
వర్గం:ఆకాశవాణి కళాకారులు
కొలకలూరి స్వరూపరాణి

**కొలకలూరి స్వరూపరాణి** ప్రముఖ తెలుగు రచయిత్రి.

ఈమె తండ్రి నడికుర్తి వెంకటరత్నం గారు కవి, పండితులు. ఈమె గోవాడ గ్రామంలో జన్మించింది. విద్యాభ్యాసంలో భాగంగా సంస్కృత పంచకావ్యాలు, కాళిదాసత్రయం, భారవి, మాఘం తదితర కావ్యాలు, ప్రబంధాలు చదివింది.

ఆమె తొలి రచన *స్వాతంత్ర్యం మళ్లీ వచ్చింది* కృష్ణా పత్రికలో ప్రచురించబడింది. *ఉపాధ్యాయం* అనే కవిత సాహితీపరుల మెప్పుపొందింది. గంగావతరణ శివతాండవం ద్విపద కవితా ప్రక్రియలో సంగీతభావ ప్రధానంగా సాగిన రచన. నన్నయ మహిళ అనేది భారతం గురించిన సమీక్షా గ్రంథం ఆమె ఉత్తమ రచనల్లో ఒకటి. **విద్యాధర ప్రభాస** అనే సాహిత్యసంస్థను నెలకొల్పి దానిద్వారా తన రచనలను ప్రచురించింది.

ఈమెను 1986లో ఆనాటి ముఖ్యమంత్రి యన్.టి.రామారావు సన్మానించాడు. *కవయిత్రీతిలక* అనే బిరుదును వరల్డ్ ఎవాంజిలిన్ సంస్థ ప్రదానం చేసింది.

## రచనలు
* గంగావతరణ శివతాండవం
* చంద్రగ్రహణం
* ప్రబోధం
* కల్యాణవాణి
* నన్నయమహిళ
* మేమంతా భటులం, విష్ణుమార్గ దర్శకులం అనే కవిత మొట్ట మొదట కృష్ణాపత్రిక లో వచన కవిత్వంగా ప్రచురించబడింది
*
## మరణం
ఈమె 2022, అక్టోబర్ 15వ తేదీన ఒంగోలు పట్టణంలో మరణించింది.

## మూలాలు

* రాయలసీమ రచయితల చరిత్ర నాలుగవ సంపుటి - కల్లూరు అహోబలరావు - శ్రీకృష్ణదేవరాయ గ్రంథమాల, హిందూపురం

వర్గం:తెలుగు రచయిత్రులు
వర్గం:కళారత్న పురస్కార గ్రహీతలు
వర్గం:1943 జననాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2017
స్వరాజ్యలక్ష్మి

**స్వరాజ్యలక్ష్మి** ప్రముఖ రంగస్థల, సినిమా నటి. ఈమె తాడంకి శేషమాంబ కుమార్తె. ఈమె తెనాలిలో 1930 ఆగస్టు 15 న జన్మించింది.తల్లితోపాటు నటిగా తెలుగు సినిమారంగంలో కొంతకాలం పనిచేసిింది. 

## బాల్యం
స్వరాజ్యలక్ష్మి తల్లివెంట సినిమా షూటింగులకు వెల్లినప్పుడు సినిమా దర్శకులు, కె.వి.రెడ్డి, కమలాకర కామేశ్వర రావు, నాగిరెడ్డి గార్లు స్వరాజ్యలక్ష్మిని సినిమా నటిగా ప్రోత్సహించారు. ఈమె పల్లెటూరి పిల్ల (1950) సినిమాలో ప్రథమంగా నటించి; తర్వాత పెద్ద మనుషులు (1954), దొంగరాముడు, శ్రీకృష్ణార్జున యుద్ధము (1963), చంద్రహారం మొదలైన సినిమాలలో నటించింది.

తల్లి శేషమాంబ మరణించిన తర్వాత సినిమాలకు స్వస్తి చెప్పి తెనాలి తిరిగి వచ్చి భర్త సి.ఆర్.మోహన్ తో కలిసి కళారంగంలో కృషిచేసింది.2009 సెప్టెంబరు 4 న కన్నుమూశారు.

## మూలాలు

## వెలుపలి లంకెలు
*https://www.facebook.com/photo.php?fbid=1582854678413183&set=a.233025936729404.60739.100000659993594&type=3&theater

వర్గం:1930 జననాలు
వర్గం:తెలుగు సినిమా నటీమణులు
వర్గం:తెలుగు రంగస్థల కళాకారులు
వర్గం:2009 మరణాలు
వర్గం:గుంటూరు జిల్లా మహిళలు
వర్గం:గుంటూరు జిల్లా వ్యక్తులు
పొత్తూరి వెంకటేశ్వరరావు

**పొత్తూరి వెంకటేశ్వరరావు,** తెలుగు పాత్రికేయుడు. ఐదు దశాబ్దాలుగా పత్రికారంగంలో పనిచేసిన వ్యక్తి. తెలుగు పత్రికా సంపాదకునిగా, ఆంధ్ర ప్రదేశ్ ప్రెస్ అకాడమీ అధ్యక్షునిగా పలు హోదాలలో పనిచేశాడు. ఆంధ్రభూమి పత్రికతో ఆతనికి అనుబంధం ఉంది. ఆంధ్రప్రభ, వార్త పత్రికలలో సంపాదకులుగా చాలాకాలం పనిచేశాడు.
## వ్యక్తిగత జీవితం
పొత్తూరి వెంకటేశ్వరరావు 1934, ఫిబ్రవరి 8న గుంటూరు జిల్లాలోని పొత్తూరులో జన్మించారు. ఉద్యోగరీత్యా అనేక పదవులను పోషించారు. హైద్రాబాదు, విజయనగర్ కాలనీ, పి ఎస్ నగర్లో స్థిరపడ్డారు.ఇతని తండ్రి పేరు వెంకట సుబ్బయ్య తల్లి పేరు పన్నగేంద్రమ్మ.  

క్యాన్సర్‌తో 2020, మార్చి 5న ఉదయం తన నివాసంలో కన్నుమూశారు.
## వృత్తి జీవితం
1957లో ఆంధ్రజనత పత్రికలో చేరి పాత్రికేయ రంగంలోకి అడుగుపెట్టాడు. ఆంధ్రప్రభ,  ఆంధ్రభూమి, ఈనాడు, వార్త లలో పనిచేశాడు. 
## రచనలు
ఆధ్యాత్మిక అంశాలు, తెలుగు మహనీయులు, పత్రికా విలువలు, సాహిత్య, సాంస్కృతిక, రాజకీయం మొదలైన వివిధ అంశాలపై రచనాలు చేశాడు. ఈయన రచనలలో కొన్ని  **వాసిరెడ్డి వేంకటాద్రినాయుడు**, **పారమార్థిక పదకోశం** . **విధి నా సారథి** అనేపేరుతో తన ఆత్మకథని వ్రాశాడు.
## పురస్కారాలు
* 2017లో ఆంధ్రప్రదేశ్ ప్రభుత్వం నుండి ఉగాది సందర్భంగా కళారత్న పురస్కారం
## మూలాలు

## వెలుపలి లంకెలు

వర్గం:1934 జననాలు
వర్గం:2020 మరణాలు
వర్గం:తెలుగువారిలో పాత్రికేయులు
వర్గం:గుంటూరు జిల్లా పాత్రికేయులు
వర్గం:గుంటూరు జిల్లా రచయితలు
సుచేతా కడేత్కర్

**సుచేతా కడేత్కర్ ** () (జననం. 1977 డిసెంబరు 31) పూణెకు చెందిన భారతీయురాలు. ఈమె ఇన్ఫర్మేషన్ టెక్నాలజీ అభివృద్ధి కారకురాలు. ఈమె 2011 జూలై 15 న ఆసియాలో అతిపెద్దదైన గోబీ ఎడారిని విజయవంతంగా దాటారు The 33 సంవత్సరాల వయసులోనే ఎడారి అన్వేషనలో 13 మంది సభ్యులకు నాయకత్వం వహించిన రిప్లీ డావెన్పోర్ట్ తో కలసి వెళ్లారు.

## సాహసం
నిప్పులు చెరిగే ఎండ, వెన్ను వణికించే చలి, ఇసుక తుపాన్లతో నిండిన ఆసియాలో అతిపెద్దదైన గోబీ ఎడారిని విజయవంతంగా దాటారు. 1,623 కిలోమీటర్ల దూరాన్ని నిర్ణీత 60 రోజులకంటే ముందుగానే.. 51 రోజుల్లో (జూలై 15న) దిగ్విజయంగా పూర్తిచేసుకుని సుచేత బృందం రికార్డు సృష్టించింది. తద్వారా ఈ ఘనత సాధించిన తొలి భారతీయురాలిగా ఆమె రికార్డు పుటల్లోకి ఎక్కారు. రిప్లే డెవన్‌పోర్ట్ నేతృత్వంలోని 13 మంది బృందం గోబీ సాహసయాత్రకు మే 25న శ్రీకారం చుట్టింది. ఇందులో సుచేత కూడా సభ్యురాలు. ఆరోగ్య సమస్యలు, గాయాల బారినపడడంతో బృందంలోని ఆరుగురు సభ్యులు యాత్ర మధ్యలోనే వైదొలిగారు.

ఆమె ఐర్లాండ్‌కు చెందిన రిప్లే డెవన్‌పోర్ట్ వద్ద ప్రత్యేకంగా శిక్షణ పొందారు. భూటాన్ నుంచి పాకిస్థాన్ వరకు విస్తరించి ఉన్న హిమాలయాలను దాటడమే తన తదుపరి లక్ష్యంగా ఎంచుకున్నారు.

## ఆమె లక్ష్యాలు
గోబీ యాత్రను విజయవంతంగా పూర్తిచేసుకుని పుణేకు వచ్చిన సుచేత శనివారం మీడియాతో మాట్లాడుతూ.. 

## ఇవి కూడా చూడండి
* ఎడారి అన్వేషణ
* భారతదేశంలో మొదటివారు

## మూలాలు

## ఇతర లింకులు
* Gobi 2011 Expedition details
* http://indiatoday.intoday.in/story/india-today-youth-special-sucheta-kadethankar-walking-to-victory/1/151560.html

వర్గం:భారతీయ క్రీడాకారిణులు
వర్గం:జీవిస్తున్న ప్రజలు
వర్గం:1977 జననాలు
వర్గం:People from Pune
వర్గం:మహారాష్ట్ర వ్యక్తులు
నాగర్‌కర్నూల్ పురపాలకసంఘం

**నాగర్‌కర్నూల్ పురపాలకసంఘం,** నాగర్‌కర్నూల్ జిల్లా, నాగర్‌కర్నూల్ పట్టణానికి చెందిన పాలక సంస్థ.2011లో ఇది కొత్తగా ఏర్పడింది.

అప్పటి నుంచి ప్రత్యేక అధికారి పాలనలో ఉండగా 2014, మార్చి 30న తొలిసారిగా ఎన్నికలు జరుగనున్నాయి. ప్రస్తుతం నగరపంచాయతి పరిధిలో 20 వార్డులు ఉన్నాయి.

## చరిత్ర
ఒకప్పుడు జిల్లా కేంద్రంగా ఉన్న నాగర్‌కర్నూల్ పట్టణం 1954-56 కాలంలో పురపాలక సంఘంగా ఉండేది. ఆ కాలంలో నారాయణగౌడ్ చైర్మెన్‌గా పనిచేశారు. 1956 తర్వాత హోదా తగ్గించి మేజర్ గ్రామపంచాయతీగా మార్పు చేశారు. పంచాయతిగా ఉన్న కాలంలో నారాయణగౌడ్ కుమారుడు మోహన్ గౌడ్ సర్పంచిగా ఎన్నికయ్యాడు. గ్రామపంచాయతీ చివరి సర్పంచిగా సంధ్యారాణి 2011 వరకు పనిచేశారు. 56 సంవత్సరాల అనంతరం మళ్ళీ నాగర్‌కర్నూల్ పట్టణ హోదా పెంచబడింది.

## 2014 ఎన్నికలు
2011లో నగర పంచాయతీగా ఏర్పడిన పిదప 2014 మార్చి 30న తొలిసారిగా ఎన్నికలు జరగనున్నాయి. ఈ నగర పంచాయతి పరిధిలో 20 వార్డులు ఉన్నాయి. వార్డు సభ్యులు పరోక్ష పద్ధతిలో చైర్మెన్‌ను ఎన్నుకుంటారు.

## మూలాలు

## వెలుపలి లంకెలు

వర్గం:నాగర్‌కర్నూల్ జిల్లా పురపాలక సంఘాలు
వర్గం:తెలంగాణ పురపాలక సంఘాలు
వర్గం:నాగర్‌కర్నూల్ జిల్లా
త్రిశాల

**త్రిశాల** ( **త్రిశాల మాత**, **మదర్ త్రిశాల**, **త్రిశాల దేవి**, **ప్రియంకరిణి**, లేదా **త్రిశాల రాణీ**గా కూడా పిలువబడుతుంది)జైనమత 24వ తీర్థంకరుడైన వర్థమాన మహావీరుని తల్లి. ఈమె ప్రస్తుతం బీహార్ లోని కుంద్‌గ్రాంకు చెందిన జైన చక్రవర్తి భార్య. ఈమె శాస్త్రీయ జైన ఆగమములు, ఆచార్య బద్రబాహుడు వ్రాసిన కల్పసూత్రాల గురించి, జైన తీర్థంకరుల జీవిత చరిత్రలను ఆవిష్కరించారు.
## జీవితం
ఆమె కుమారుడు వర్థమాన మహావీరుని లాగానే ఆమె కూడా రాజ కుటుంబంలో జన్మించారు. ఆమె వైశాలి నగర అధ్యక్షులైన "చేతకుని" కుమార్తె.త్రిశాలకు ఏడుగురు సోదరీమణులున్నారు. అందులో ఒకరు జైన సన్యాసం తీసుకోగా మిగిలిన ఆరుగురు చెల్లెళ్ళు ప్రముఖ రాజులను వివాహమాడారు. వారిలో ముఖ్యులు మగథ రాజ్యాధిపతి అయిన బింబిసారుడు, మహావీరుని స్వంత సోదరుడు నందివర్థనుడు. ఆమె, ఆమె భర్త సిద్ధార్థుడు జైనమత 23 వ తీర్థంకరుడైన పార్శ్వనాధుని ఆరాధకులు. జైన మత గ్రంథముల ప్రకారం త్రిశాల క్రీ.పూ 6 వ శతాబ్దంలో ఆమె కుమారుని తొమ్మిది మాసాల ఏడున్నర రోజులు మోసినదని తెలుస్తుంది. అయితే శ్వేతాంబరులు సాధారణంగా మహావీరుడు ఒక బ్రాహ్మణుని భార్య అయిన దేవానందకు ఉధ్బవించినట్లు నమ్ముతారు. ఆ తర్వాత ఆ బాలుని 
ఇంద్రుని ద్వారా త్రిశాల గర్భంలోనికి బదిలీ చేసినట్లు చెబుతారు. దీనికి కారణం అందరు తీర్థంకరులు క్షత్రియులు కావడం.

## స్వప్నాలు

జైన పవిత్ర గ్రంథాల ప్రకారం, త్రిశాల తన గర్భధారణ సమయంలో పదునాలుగు కలలను కన్నదని తెలియుచున్నది.జైన మతంలోని దిగంబర శాఖలో పదహారు కలలని ఉంది. ఆ కలలను కన్న తర్వాత ఆమె తన భర్త అయిన సిద్ధార్థుని లేపి తన స్వాప్నిక వృత్తాంతాన్ని వివరించింది. ఆ మరుసటి దినం సిద్ధార్థుడు తన ఆస్థానంలో విధ్వాంసులను ఈ స్పాప్నిక ఫలాల అర్థాల గురించి అడిగాడు. ఆ జ్ఞానులు "చాలా బలమైన, ధైర్యవంతుడైన, ధర్మపరాయణుడైన కుమారుడు కలుగుతాడు" అని వివరించారు.
; ఆమె స్వప్నంలో:
* ఏనుగు 
* ఎద్దు 
* సింహం 
* లక్ష్మీ 
* పూలు
* పౌర్ణమి చంద్రుడు 
* సూర్యుడు 
* పతాకం 
* వెండి పాత్ర 
* కమలాలతో నిండిన సరస్సు 
* పాలువంటి సముద్రము 
* ఖగోళ వాహనం 
* రత్నాల రాశులు 
* పొగ లేని అగ్ని 
* చేపల జత (దిగంబర) 
* ఒక సింహాసనం

## వారసత్వం
ప్రస్తుతం జైనమతస్థులు "స్వప్నాల" కార్యక్రమం జరుపుకుంటారు. ఈ వేడుకను "స్వప్నదర్శనం" అని పిలుస్తారు. కొన్ని ప్రాంతాలలో "ఘీ బోలీ" అని కూడా పిలుస్తారు.

## విషయ నివేదిక




## మూలాలు
https://web.archive.org/web/20150924015447/http://www.freeindia.org/dynamic/modules.php?name=Content&pa=showpage&pid=37&page=3 - FreeIndia.org

https://web.archive.org/web/20190611213834/https://jainworld.com/ - JainWorld
https://web.archive.org/web/20170920075521/http://mahavirpuramtirth.com/- Trishla Mata Temple Mahavirpuram

## ఇతర లింకులు

* Kalpa Sutra text (1884 English translation)

వర్గం:Indian Jains
వర్గం:జైనమతము
వర్గం:మహారాణులు
ముద్గలుడు

**ముద్గలుడు** ఒక రాజర్షి. అతను మొదట క్షత్రియ రాజుగా జన్మించాడు. తరువాత ధ్యానం, యోగా కారణంగా అతను బ్రహ్మత్వం (మోక్షం) పొందాడు. దీని కారణంగా అతని వారసులు తరువాత బ్రాహ్మణులుగా పిలువబడ్డారు. ముద్గల పురాణం అనే పురాణం ఉన్న ఏకైక రిషి ముద్గలుడు. ఈయన 108 ఉపనిషత్తులలో ఒకటైన ముద్గల ఉపనిషత్తు రాశాడు. ఇప్పటివరకు వ్రాసిన అన్ని ఉపనిషత్తులలో ఈ ముద్గల ఉపనిషత్తు చాలా ప్రత్యేకమైనది. ఇందులో వైష్ణవిజానికి పునాది విష్ణు పురుషుడు, ఆదిమ వ్యక్తి అని చెప్పాడు.

## చరిత్ర
రిషి ముద్గలుడు ప్రస్తుతం పంజాబ్ రాష్ట్రానికి చెందిన పాంచాల రాజ్యానికి చెందిన చంద్రవంశీ/నాగవంశీ క్షత్రియ రాజు భర్మ్యాశ్వుడు కుమారుడు. హిందూ మతంలో విశ్వామిత్రుడి తరువాతి రాజర్షిలో ఒకడిగా ఆయనను భావిస్తారు. ముద్గలుడు ఒక అడవిలో నివసిస్తూ తన రాజ్యాన్ని పరిపాలించాడు, అదేవిధంగా అతను గురుకులాలో కులగురువుగా విద్యను బోధించాడు.

భగవద్గీత ప్రకారం, ముద్గలుడికి 50 మంది కుమారులు ఉన్నారు, వారిలో మౌద్గల్యుడు పెద్దవాడు. మౌద్గల్యుడి కుమారుడికి రాజ్‌పురోహితాస్‌గా బహుమతి లభించింది. తన కుమారులలో, మౌద్గల్యడిని పూజారిగా నియమించాడు.

రిషి ముద్గలుడు నలుడు నిషాద రాజు కుమార్తె నలయానిని వివాహం చేసుకున్నాడు. మౌద్గల్యుడు, వాదార్యస్వాడు, దివోదాసుడు, అహల్య వారి పిల్లలు. ముద్గలుడు కుష్టు వ్యాధితో బాధపడుతున్నప్పుడు కూడా నలయాని ముద్గలుడికి సేవ చేసింది. ఆమె సేవతో ఆనందించిన ముద్గలుడు నలయానికి ఒక వరం ఇచ్చాడు. నలయాని వారి బంధాన్ని సరిగ్గా పూర్తి చేసుకోవాలని కోరుకున్నప్పుడు ముద్గలుడు ఆమె కోరికను ఐదు రూపాల్లో ఇచ్చాడు. రిషి ముద్గలుడు మోక్షం పొందినప్పుడు, అతను మానవ జీవితాన్ని విడిచిపెట్టాడు, కాని ఆమె తరువాతి జన్మలో నలయాని, ఆమెకు సరిపోయే వరుడు దొరకనప్పుడు, శివుడి కోసం తపస్సు చేసింది. శివుడు ప్రత్యక్షమైనప్పుడు ఆమె ఆత్రుతతో ఐదుసార్లు భర్తను కోరింది. అప్పుడు శివుడు ఐదుగురు భర్తలకు కొన్ని మినహాయింపులతో వరం ఇచ్చాడు. మహాభారతంలో ద్రౌపదిగా జన్మించి, భూమికి శాంతిని ఇవ్వడానికి భూమిపైకి వచ్చిన యముడు, వాయుదేవుడు, ఇంద్రుడు, అశ్వినీ దేవతల అవతారాలైన పాండవులను వివాహం చేసుకుంది.

## మూలాలు

* పురాణనామచంద్రిక (యెనమండ్రం వెంకటరామయ్య) 1879  

వర్గం:పురాణ పాత్రలు
వర్గం:హిందూ ఋషులు
వర్గం:హిందూ గురువులు
ఆగ్నీధ్రుడు

**ఆగ్నీధ్రుడు** ప్రియవ్రతునికిని సుకన్య కును పుట్టిన పదుగురు కొడుకులలో పెద్దవాఁడు; ఇతని భార్య పూర్వచిత్త. ఇతనికి తన తండ్రి జంబూద్వీపమును ఇచ్చెను. దానిని ఇతఁడు తన కొడుకులగు నాభి, కింపురుషుఁడు, హరి, ఇలావృతుఁడు, రమ్యుఁడు, హిరణ్వంతుఁడు, కురువు, భద్రాశ్వుఁడు, కేతుమాలుఁడు అను తొమ్మండ్రకు పంచి ఇచ్చెను. అదెట్లనిన నాభికి హిమవంతమునకు దక్షిణదేశము అగు భరత ఖండము, కింపురుషునికి దానికి ఉత్తరమున హేమకూట పర్వతమునకు దక్షిణమున ఉండు ఖండము, హరికి హేమకూట పర్వతమునకు ఉత్తరమున నిషధపర్వతమునకు దక్షిణమున ఉండు నైషధము, ఇలావృతునికి నిషధపర్వతమునకు ఉత్తరమున మేరువును మధ్యప్రదేశముగాఁగల ఇలావృతము అను ఖండము, రమ్యునికి ఇలావృతమునకును నీలాచలమునకును నడుమ ఉండు ఖండము, హిరణ్వంతునికి దానికి ఉత్తరమున శ్వేత పర్వతమునకు ఈవల ఉండు శ్వేతఖండము, కురువునకు శ్వేతపర్వతమునకు ఉత్తరమున శృంగవంతముచే చుట్టఁబడిన ఖండము, భద్రాశ్వునికి మేరువు నకు తూర్పున ఉండు ఖండము, కేతుమాలునికి మేరువునకు పశ్చిమమున ఉండు ఖండమును ఇచ్చెను. ఇవియె నవఖండములు. ఇవి నవవర్షములు అనియు అనఁబడును.
..................పురాణనామచంద్రిక (యెనమండ్రం వెంకటరామయ్య) 
వర్గం:పురాణ పాత్రలు
నాభాగుడు

**నాభాగుడు** సూర్య వంశంనకు చెందినవాడు. యయాతికి కుమారుడు, శ్రీరాముడికి ముత్తాత.

## పురాణ కథ
నాభాగుడు చిన్న వయసులోనే ఆధ్యాత్మిక విద్యను నేర్చుకోవడానికి గురుకులానికి వెళ్తూ ముసలివాడైన తన తండ్రిని, పొలాన్ని చూసుకోమని తన అన్నలకు అప్పగించాడు. చదువు పూర్తిచేసుకొని వచ్చి తన పొలం గురించి అన్నలను అడుగగా, స్వార్థపరులైన అన్నలు నాభాగుడితో నీ వంతు ఆస్తి నాన్నగారే, ఆయన వద్దకు వెళ్లి కావాల్సింది తీసుకో అని చెప్పారు. అప్పుడు నాభాగుడు తండ్రివ ద్దకు వెళ్ళి జరిగిన విషయం చెప్పి, పరిష్కారం చూపమని కోరాడు. అత్యంత జ్ఞానులయిన అంగిరసులు సత్రయాగం చేస్తూ ఉన్నారని, వారికి ఆ యాగం చేసే 6వ రోజున విస్వేదేవతలకు చేసే సూక్తులు జ్ఞాపకమునకు రావు నాభాగుడిని అక్కడికివెళ్ళి వారికి ఆ సూక్తులను గుర్తుచేయమని చెప్పాడు. నభాగుడు తండ్రి చెప్పిన విధంగా చేయగా, ఆ అంగిరసులు ఆ యాగంలో మిగిలిన డబ్బును అతనికి ఇచ్చి, వారు స్వర్గానికి వెళ్ళిపోయారు.

ఆ డబ్బును తీసుకొని వస్తుండగా, ఒక నల్లని సుందరమైన ఆకారం కలిగిన ఒక యువకుడు ఆ డబ్బును తీసుకొన్నాడు. తన డబ్బును తనకు ఇమ్మని అడుగగా, నీ తండ్రి దీనిని నీకు ఇవ్వమని చెప్పినట్లయితే ఇస్తాను అని ఆ యువకుడు చెప్పాడు. నాభాగుడు తండ్రి వద్దకు వెళ్ళి విషయం చెప్పగా, తన మనోనేత్రంతో చూసిన నాభాగుడి తండ్రి ఆ యాగం చేసిన బ్రాహ్మణులు ఆ యాగంలో మిగిలిన భాగంను శివుడికి ఇస్తామని సంకల్పించారు కాబట్టి ఆ భాగం శివుడికే చెందుతుందని చెప్పి నాభాగుడిని పంపించాడు. నాభాగుడు వచ్చి అదే విషయం ఆ యువకుడికి చెప్పగా, సంతోషించిన శివుడు ఆ యజ్ఞభాగంను నాభాగుడికి ఇచ్చి, అతనికి సనాతనమైన బ్రహ్మజ్ఞానంను ఉపదేశించాడు. ఇతడు తన పనుల వలన వైశ్యత్వంను పొందాడు. నాభాగుడు సుప్రభ అను ఒక వైశ్యస్త్రీని గాంధర్వ వివాహం చేసుకోవడం వల్ల వైశ్యుడు అయ్యాడని  మార్కండేయ పురాణంలో ఉన్నది.

## మూలాలు

వర్గం:పురాణ పాత్రలు
వర్గం:రామాయణంలోని పాత్రలు
పరకాలుడు

thumb|చోళ సామ్రాజ్యం పటం
**పరకాలుడు** (తిరుమంగై ఆళ్వార్‌) చోళరాజుల వద్ద సామంతుడు. ప్రభుత్వ సొమ్ము కొంచెం కూడా పోనీయకుండ, అన్యాయపు సొమ్ము రానీయకుండ పాలించాడు.

## జీవిత విషయాలు
ఈయన కలియుగం పుట్టిన నన్నూఱు సంవత్సరంకాలంలో తిరువాలిత్తిరునగరు అనే గ్రామంలో నీలుడు అను ఒక శూద్రునికి జన్మించాడు. విలువిద్యతోపాటు అన్ని విద్యలు నేర్చుకొని చోళరాజు వద్ద సామంతరాజుగా అధికారం సంపాదించుకొని తనకు తగిన నలుగురు మంత్రులను చేర్చుకొని రాజ్యాన్ని పాలించాడు. శాపం కారణంగా మానవ రూపంలో జన్మించిన కుముదవల్లి అనే కన్యకను పెళ్ళి చేసుకోవాలనుకుంటాడు. రోజుకు 1008 మందికి (తదియారాదనచేస్తే అన్నదానం) ఏడాది పాటు చేస్తేనే తనని పెళ్ళి చేసుకుంటానని కొమదవల్లి చెపుతుంది. ఆమె మాట మేరకు ఏడాదిపాటు రోజుకు 1008 మందికి తిరువారాధన చేయగా ఆయన ఆస్తి మొత్తం అయిపోతుంది. ఆ పరిస్థితుల్లో తన సహచరులతో కలిసి రాత్రిపూట దారి దోపిడీలు చేస్తూ, ధనవంతుల సొమ్మును దొంగలించి వాటితో ప్రతిరోజు తదియారాదనకు ఉపయోగించేవాడు.

ఒకరోజు మానవరూపంలో ఉన్న  శ్రీమహావిష్ణువు, లక్ష్మీలు తిరుమంగై ఆళ్వార్‌కు తారసపడగా, విష్ణువు వద్ద ఉన్న ఆభరణలన్నింటినీ తీసుకొని కాలికి ఉన్న కడియంను ఇవ్వమని అడుగుతాడు. నీవే తీసుకో అని విష్ణువు చెప్పగా, కాలికి ఉన్న కడియంను తీసేప్పుడు విష్ణువు పాదస్పర్శతో ఆళ్వార్‌కు జ్ఞానోదయమై అనర్గళంగా ఆశు కవిత్వం చెప్తాడు. అలా ఆళ్వార్‌ వెయ్యి పాశురాలు ఉన్న *పెరియ తిరుముడి* అనే ప్రబంధంతోపాటు మరో ఐదు ప్రబంధాలను స్వయంగా రచించాడు. ఆ తరువాత  శ్రీరంగంలోని రంగనాథుని దేవాలయ గోపుర ప్రాకారాలను కట్టించి ఆమెను పెండ్లి చేసుకొని భాగవత భక్తుడై ముక్తిని పొందాడు.

## రచనలు
ఆళ్వార్‌ రాసిన ప్రబంధాలు
# పెరియతిరుమొళి: 86 దివ్యమైన పుణ్యక్షేత్రాలను చూసి, ఆ వూరి వాతావరణం, అక్కడి అందచందాలను తెలుపుతూ, అక్కడ కొలువై వున్న స్వామి వారిని గురించి వివరిస్తూ రాశాడు. ఇందులో 1084 పాశురములు కలవు. ఆ భగవంతుడి అవతారాలను, శాస్త్రోక్తముగా, మంత్రములతో, పూజించడం రాకపోతే, మనకు దగ్గరలో వున్న, దేవాలయములకు కాని, పుణ్యక్షేత్రములకు కాని, వెళ్లి, అక్కడ వున్న దేవుడిని పూజించినా కూడా ఎక్కువ పుణ్యం వచ్చి, మంచి ఫలితాలు వస్తాయని అని ఇందులో వివరించాడు.
# తిరుక్కురున్డాణ్డకమ్
# తిరునెడున్దాణ్డకమ్
# తిరువెళుక్కుత్తిరుక్కై
# శిఱియ తిరుమడల్
# పెరియతిరువడిల్

## మూలాలు

వర్గం:పురాణ పాత్రలు
సాందీపని

**సాందీపని** భాగవత పురాణం ప్రకారం బలరాముడు, శ్రీ కృష్ణులకు గురువు. అవంతిలో నివసించేవాడు.

## పురాణ కథ
సాందీపుని దగ్గర ఎంతోమంది శిష్యులు చదువుతుండగా వారిలో ఏకసంథాగ్రాహులైన బలరాముడు, శ్రీకృష్ణుడు మాత్రమే గురువు చెప్పిన విద్యలన్నీ నేర్చుకొని చదువులో ప్రావీణ్యం సంపాదించారు. చదువు పూర్తయిన తరువాత వారు సాందీపునిని గురుదక్షిణ గురించి అడుగగా, ప్రభాస (గుజరాత్ రాష్ట్రం పశ్చిమతీరంలోని సోమనాథ్ ఆలయానికి దగ్గరగా) సముద్రంలో అదృశ్యమైన తన బిడ్డను మళ్ళీ తెచ్చివ్వాలని సాందీపని కోరాడు. కొద్దికాలం క్రితం ఒకరోజు సాందీపుని కుమారుడు ప్రభాస తీర్థంలో స్నానం చేస్తుండగా పంచజనుడనే రాక్షసుడు మింగేశాడు. తమ ఏకైక కుమారుడు సముద్రంలో అదృశ్యమైనందుకు ముని దంపతులు ఎంతగానో వేదన అనుభవిస్తున్నారు.

గురువు కుమారుడిని తెచ్చిస్తామని బలరామకృష్ణులు, సాందీపునికి మాట ఇచ్చారు. వెంటనే ప్రభాస సముద్రం దగ్గరికి వెళ్ళి గురుపుత్రుని కోసం వెతకడం ప్రారంభించారు. వీరిని గమనించిన సముద్రుడు, స్నానం చేయడానికి తన దగ్గరికి వచ్చిన ముని కుమారుడిని పంచజనుడనే రాక్షసుడు మింగేశాడని చెప్పగా, బలరామకృష్ణులు కలిసి పంచజనుడునితో పోరాడి, వాడిని చంపివేశారు. ముని కుమారుడి కోసం కృష్ణుడు యుమలోకానికి వెళ్ళగా,యముడు తన వద్ద భద్రంగా దాచి ఉంచిన సాందీపని కుమారుణ్ణి కృష్ణుడికి ఇచ్చాడు. బలరామకృష్ణులు అతన్ని తీసుకొని వెళ్లి గురుదంపతులకు అప్పగించి తమ గురుదక్షిణ చెల్లించుకున్నారు.

## మూలాలు

వర్గం:పురాణ పాత్రలు
వర్గం:మహాభారతంలోని పాత్రలు
వర్గం:హిందూ ఋషులు
వర్గం:హిందూ గురువులు
జర్‌ట్రూడ్ బేలే ఎలియన్

**జర్‌ట్రూడ్ బేలే ఎలియన్** (ఆంగ్లం: **Gertrude Belle Elion**) (జనవరి 23, 1918 – ఫిబ్రవరి 21, 1999)  ప్రముఖ అమెరికన్ రసాయనిక శాస్త్రవేత్త. ఈమెకు 1988 లో శరీర విజ్ఞానానికి సంబంధించిన నోబెల్ బహుమతి ఇవ్వడం జరిగింది. హృద్రోగం, గ్యాస్ కు సంబంధించిన అల్సర్ కు సంబంధించిన వైద్య ఔషధాలను వీరు కనిపెట్టారు.

## బాల్యం
ఈమె 1918 జనవరి 23 తేదీన న్యూయార్క్ పట్టణంలో జన్మించారు. రాబర్ట్ ఎలియన్, బర్థా ఎలియల్ వీరి తల్లిదండ్రులు. ఈమెకు చిన్ననాటినుండే జిజ్ఞాస ఎక్కువ; అందువలన ఏ పనిలోనూ మనసు స్థిరంగా ఉండేది కారు. "తనకు 15 ఏళ్ళ వయసులో తన తాత కాన్సర్ తో చనిపోవడం తనని ఎంతో బాధించిందని ఆయనతో ఎంతో అనుబంధం ఉండడం వలన, ఆయనను తననుండి దూరం చేసిన క్యాన్సర్ ను, మందుల ద్వారా దూరం చేయాలని తనకు ప్రేరణ కలిగిందని" అన్నారామె.

## విద్యాభ్యాసం
ఈమె 1933లో న్యూయార్క్ లోని మహిళా ఇంటర్ కళాశాలలో ప్రవేశం పొంది రసాయనశాస్త్రంలో పట్టా పొందారు. తదుపరి న్యూయార్క్ విశ్వవిద్యాలయంలో 1941 లో రసాయన శాస్త్రంలో ఎం.ఎస్. పూర్తిచేశారు. రెండవ ప్రపంచ యుద్ధం కారణంగా ఆమెకు ఎక్కడ సరైన ఉద్యోగం దొరకలేదు. టకహో లోని బరో వెల్‌కం (Burroughs Wellcome) ప్రయోగశాలల్లో ఫార్మసీ ఔషధాల అన్వేషణలో పనిచేస్తున్న జార్జి హెచ్. హిచింగ్స్తో కలిసి పనిచేశారు. 1948 లో ల్యుకేమియా (Leukemia) వ్యాధి వ్యాపించకుండా నిరొధించే సమ్మిశ్రకాన్ని ఆమె కనుగొన్నారు. తర్వాత దానిపై ప్రయోగాలు చేసి మనుషుల్లో ఈ మందు దుష్ప్రభావాన్ని కలిగిస్తుందని గుర్తించారు. ఈ లోపాన్ని సవరించి, 6 మరకైపటా పురీన్ లేదా 6 ఎమ్‌.పి. (6-Mercaptopurine or 6 M P) అన్న రూపం ఇచ్చారామె. దీనికి ల్యుకేమియాను ఆపే ఔషధంగా గుర్తింపు లభించింది.

## మూలాలు

## బయటి లింకులు
*Autobiography at the Nobel e-Museum 
*Biographical Memoirs by Mary Ellen Avery 
*Women of Valor exhibit on Gertrude Elion at the Jewish Women's Archive
*New York Times obituary
*Gertrude B. Elion, Biography of Gertrude B. Elion, Jewish Women Encyclopedia

వర్గం:నోబెల్ బహుమతి పొందిన మహిళలు
వర్గం:1918 జననాలు
వర్గం:1999 మరణాలు
వర్గం:అమెరికా శాస్త్రవేత్తలు
ఋషభుడు

**ఋషభుడు** భాగవత పురాణంలో ఇరవై రెండు విష్ణువు అవతారములలో ఒకడు. జైన మతముకు మూలపురుషుడైన ఋషభుడిని, అధినాధుడు అని కూడా అంటారు. కొంతమంది పండితులు ఈ అవతారం జైనమతపు మొదటి తీర్థంకరుడితో సమానమని పేర్కొన్నారు. రిషభుడి గురించి ప్రస్తావన మార్కండేయ, బ్రహ్మాండ, స్కంద, విష్ణు పురాణాలలో కూడా కనిపిస్తుంది.

ఋషభ అంటే సర్వోత్తమం, ధర్మం, నిగ్రహం, జ్ఞానం అని అర్థం. జ్ఞానముతో నిగ్రహమును సంపాదించి సర్వోత్తమ ధర్మమును తాను ఆచరించి ఆచరింపచేసిన అవతారమే ఈ ఋషభావతారం. యోగ మార్గం గురంచి ప్రపంచానికి తెలియజేశాడు. ఋషభుడు చేసిన ధర్మోపదేశంను *ఋషభోపదేశం* అని పిలుస్తారు. 

## జననం
ఆగ్నీధ్రుడు పెద్ద కుమారుడైన నాభి, మేరుదేవి దంపతులకు సంతానం కలగకపోవడంతో అనేక యజ్ఞాలు, యాగాలు చేశారు. దాంతో విష్ణుమూర్తి ప్రత్యక్షమై వరం ఇయ్యగా, నీవంటి కుమారుడిని ప్రసాదించమని నాభి విష్ణువును కోరాడు. విష్ణువు అంగీకరించి వారి సంతానంగా జన్మించాడు. ఆ దంపతులు తమ కుమారుడికి ఋషభుడు అని పేరు పెట్టుకున్నారు.

ఋషభుడు బాహ్యపూజలు చేయకపోడంతో ఇంద్రుడికి కోపం వచ్చి వర్షం కురిపించడం ఆపేయగా, ఋషభుడు తన యోగబలంతో మేఘాలను సృష్టించి తన రాజ్యంలో వర్షాన్ని కురిపించి, తన తండ్రిని సంతోష పరచాడు. దాంతో ఋషభుడికి పట్టాభిషేకం చేసి, తదనంతరం నాభి తపోవనంకు వెళ్ళిపోయాడు.

## కుటుంబ వివరాలు
ఋషబునికి ఇద్దరు భార్యలు. మొదటి భార్యకు వందమంది కుమారులు, వారిలో భరతుడు పెద్దవాడు. రెండవ భార్య కుమారుడు బాహుబలి. ఋషభుడు తన కుమారులకు అన్ని ఆచారాలను ఉపదేశించి తన రాజ్యాన్ని కురువు, హిరణ్మయము, రమణకము, భాద్రశ్వము, ఇలావ్రుతము, కేతుమల్యము, హరివర్శము, భారతవర్షము, కిమ్పురుశము అను తొమ్మిది భాగాలుగా చేసి మొదటి తొమ్మిదిమందిని వాటికి రాజులుగా చేసి, మిగిలిన వారికి ప్రధాన బాధ్యతలను అప్పగించాడు. ఇందులో భరతుడు పాలించిన భారతవర్షముకు భారతదేశం అనేపేరు వచ్చింది.

## తరువాతి జీవితం
అవదూతగా మారిన ఋషభుడు అజగరవ్రతం (కొండచిలువ మాదిరిగా ఉన్నచోటు ఉండి కదలకుండా దొరికినపుడు దొరికినంత తినడం) ఆచరించాడు. ఈయన ఆచరించిన 9 ఆచారాలు వివిధ మతాలుగా మారాయి. అడవిలో నిద్రిస్తున్న సమయంలో మంటలు చుట్టుముట్టగా తనను తాను రక్షించుకునే ప్రయత్నం చేయకుండా ఋషభుడు అందులోనే దహనమయ్యి చనిపోయాడు.

## మూలాలు

వర్గం:పురాణ పాత్రలు
1493

**1493** గ్రెగోరియన్‌ కాలెండరు యొక్క మామూలు సంవత్సరము. 

## సంఘటనలు

* మార్చి 1: మార్టిన్ అలోన్సో పిన్జాన్ తన ఆవిష్కార సముద్రయానం నుండి స్పెయిన్లోని బయోనా నగరానికి తిరిగి వచ్చాడు. తన ఆవిష్కరణల గురించి మొదటి నోటీసును కాథలిక్ చక్రవర్తులకు పంపాడు (అజోర్స్ తుఫాను కారణంగా క్రిస్టోఫర్ కొలంబస్ రాక ఆలస్యమైంది).
* మార్చి 4: క్రిస్టోఫర్ కొలంబస్ లిస్బన్‌లో లంగరు వేసి, తన ఆవిష్కరణల వార్తలను తెలియజేసే మొదటి సముద్రయానంపై లేఖను ఫిబ్రవరి 15 న పూర్తి చేశాడు.
* మార్చి 15: క్రిస్టోఫర్ కొలంబస్, మార్టిన్ అలోన్సో పిన్జాన్ లు స్పెయిన్లో తాము బయలుదేరిన ఓడరేవు అయిన పలోస్ డి లా ఫ్రాంటెరాకు తిరిగి వచ్చారు.

* ఆగష్టు 19: మాక్సిమిలియన్ I అతని తండ్రి ఫ్రెడరిక్ III తరువాత పవిత్ర రోమన్ చక్రవర్తిగా వచ్చాడు .
* సెప్టెంబర్ 9: దక్షిణ క్రొయేషియాలోని క్రబావా ఫీల్డ్ యుద్ధం : ఒట్టోమన్ దళాలు క్రొయేషియా రాజ్యాన్ని ఓడించాయి. 

* సెప్టెంబర్ 24: క్రిస్టోఫర్ కొలంబస్ కాడిజ్ నుండి తన రెండవ అన్వేషణ యాత్రలో బయలుదేరాడు .
* నవంబర్ 19: క్రిస్టోఫర్ కొలంబస్ బోరిన్క్వెన్ ద్వీపం యొక్క తీరంలో అడుగుపెట్టాడు, దీనికి అతను శాన్ జువాన్ (ఆధునిక ప్యూర్టో రికో ) అని పేరు పెట్టాడు. 

* హుయెనా కాపాక్ ఇన్కా సామ్రాజ్యానికి చక్రవర్తి అవుతాడు.
* లియోనార్డో డా విన్సీ మొట్ట మొదటి హెలికాప్టర్‌ను గీస్తాడు. 

## జననాలు
‍

## మరణాలు

## పురస్కారాలు

*
జయంతీ పట్నాయక్

**జయంతీ పట్నాయక్** M.A. (జననం. 1932) భారత పార్లమెంట్ సభ్యులు. ఈమె సమాజ సేవకురాలు.

## ప్రాథమిక జివితం, విద్య

ఆమె 1932 లో ఒడిషా రాష్ట్రంలోని గంజాం జిల్లా లోని అస్కాలో జన్మించారు. ఆమె తండ్రి నిరంజన్ పట్నాయక్. ఆమె అస్కా లోని హరిహర్ ఉన్నత పాఠశాలలో విద్యనభ్యసించారు. ఆమె కటక్ లోని ఉత్కల్ విశ్వవిద్యాలయ పరిథిలోని సైలబల కాలేజీలో సోషల్ వర్క్ పై ఎం.ఎ పూర్తి చేశారు. ఆమె ముంబయి లోని టాటా ఇనిస్టిట్యూట్ ఆఫ్ సోషల్ వర్క్స్ లో తదుపరి విధనుకొనసాగించారు..

ఆమె ప్రముఖ రాజకీయ వేత్త అయిన జానకి వల్లభ పట్నాయక్ (జె.బి.పట్నాయక్) ను 1953 లో వివాహం చేసుకున్నారు. ఆయన 1980 నుండి 89 మధ్య కాలంలో ఒడిషా ముఖ్యమంత్రిగా పనిచేశారు. ఈ దంపతులకు ఒక కుమారుడు, ఇద్దరు కుమార్తెలు.

## కెరీర్
* ఆమె మొదటిసారి 7 వ లోకసభకు ఒడిషా రాష్ట్రంలోని కటక్ లోక్‌సభ నియోజకవర్గం నుండి 1980 లో జరిగిన బై ఎన్నికలలో ఎన్నుకోబడ్డారు. 
* ఆమె 8 వ లోకసభకు రెండవసారి 1984 లో ఎన్నుకోబడ్డారు. 
* ఆమె 1988 నుండి 1990 క మధ్య ఆల్ ఇండియా మహిళా కాంగ్రెస్ కు అధ్యక్షులుగా యున్నారు.
* 1992 నుండి 1995 ల మధ్య జాతీయ మహిళా కమిషన్ కు తొలి చైర్ పర్సన్ గా ఎంపిక కాబడినారు.
* ఆమె 1996 లో రాజ్యసభకు ఎంపిక కాబడినారు. ఆమె కాంగ్రెస్ పార్లమెంటరీ పార్టీకి ట్రెజరర్ గా కూడా పనిచేశారు.
* ఆమె మూడవసారి 12 వ లోకసభకు బెర్హంపూర్ లోక్‌సభ నియోజకవర్గం నుండి 1998 లో కాంగ్రెస్ పార్టీ తరపున ఎన్నికైనారు.

## మూలాలు

వర్గం:7వ లోక్‌సభ సభ్యులు
వర్గం:8వ లోక్‌సభ సభ్యులు
వర్గం:1932 జననాలు
వర్గం:12వ లోక్‌సభ సభ్యులు
వర్గం:ఒడిశా మహిళా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:జీవిస్తున్న ప్రజలు
వర్గం:ఒడిశా నుండి ఎన్నికైన లోక్‌సభ సభ్యులు
గాజుల మల్లాపురం

**గాజుల మల్లాపురం**, అనంతపురం జిల్లా, విడపనకల్లు మండలానికి చెందిన రెవెన్యూయేతర గ్రామం.

## మూలాలు

## వెలుపలి లంకెలు

వర్గం:విడపనకల్లు మండలంలోని రెవిన్యూయేతర గ్రామాలు
కొటికలపూడి సీతమ్మ

**కొటికలపూడి సీతమ్మ** (1874 - 1936) ప్రముఖ రచయిత్రి. సంఘ సంస్కర్త.

ఈమె అబ్బూరి సుబ్బారావు  గారి కుమార్తె; కొటికలపూడి రామారావు  గారి భార్య. భర్త ఉద్యోగరీత్యా రాజమండ్రిలో చాలాకాలం నివసించారు. ఆకాలంలో కందుకూరి వీరేశలింగం గార్కి శుశ్రూషచేసి, వారినుండి తెలుగు భాషలోని మెళకువలు తెలుసుకొని మంచి కవయిత్రిగా పరిణమించారు. వీరేశలింగం గార్కి స్త్రీవిద్య విషయంలో తోడ్పడ్డారు. ఈమె సావిత్రి అనే పత్రికను కొంతకాలం నిర్వహించారు. ఈమె కుమార్తె కానుకొల్లు చంద్రమతి కూడా మంచి రచయిత్రి. ఆమె 1961లో గృహలక్ష్మి స్వర్ణకంకణం గైకొంది.కొల్లిపర మండలం జెముడుపాడు ఈమె స్వగ్రామం.

1913లో బాపట్లలో జరిగిన మొదటి ఆంధ్ర మహాసభ యందలి మహిళా శాఖకు అధ్యక్షత వహించారు. అందులొ పాల్గొన్నవారి ఉపన్యాసములన్నింటిని వచన గ్రంథముగా సంపుటీకరించారు. చివరిదశలో పిఠాపురం మహారాణి గారికి విద్యనేర్చే గురువుగా పనిచేశారు. ఈమె వీరేశలింగం గారి జీవితచరిత్రను రచించారు. "ఒక మహమ్మదీయ వనిత" అనే కరుణరసమైన పద్యములు, లేడీ జేన్ గ్రే మొదలైన చిన్న కావ్యములు రచించారు.

## రచనలు
* అహల్యాబాయి చరిత్ర
* సాధురక్షక శతకము
* గీతాసారము (పద్యకావ్యము)
* సతీధర్మములు
* ఉపన్యాసమాలిక
* ఉన్నత స్త్రీవిద్య
* కందుకూరి వీరేశలింగం చరిత్ర

## మూలాలు

## బాహ్య లంకెలు
* మాగంటి.ఆర్గ్ లో అమె చిత్రపటం 

వర్గం:1874 జననాలు
వర్గం:1936 మరణాలు
వర్గం:తెలుగు రచయిత్రులు
వర్గం:గుంటూరు జిల్లా మహిళా సామాజిక కార్యకర్తలు
వర్గం:తూర్పు గోదావరి జిల్లా మహిళా సామాజిక కార్యకర్తలు
ఉగ్రశ్రవసుడు

thumb|250x250px|నైమిశారణ్యంలో గుమిగూడిన ఋషులుకు ఉగ్రశ్రవసుడు మహాభారతం వివరిస్తున్న చిత్రం.
**ఉగ్రశ్రవసుడు** మహాభారతం,  భాగవత పురాణం,  హరివంశం,  పద్మ పురాణం  వంటి అనేక పురాణాలను ప్రవచించిన కథకుడుగా కనిపిస్తాడు. ఇతనికి సూతుడు, శౌతి అనే పేర్లు కూడా ఉన్నాయి. నైమిశారణ్యంలో ఋషులు గుమిగూడి వింటూండే కథలను ఉగ్రశ్రవసుడే చెబుతూంటాడు. అతను రోమహర్షణుడి కుమారుడు. మహాభారత కర్త వ్యాసునికి శిష్యుడు.

మహాభారత ఇతిహాసం యావత్తూ ఉగ్రశ్రవసుడికీ (కథకుడు) శౌనకుడికీ (కథకుడు) మధ్య జరిగిన సంభాషణగా రూపొందింది. భరత చక్రవర్తుల చరిత్ర గురించి వైశంపాయనుడు జనమేజయ చక్రవర్తికి చెప్పడం ఈ ఉగ్రశ్రవసుని వ్యాఖ్యానంలో అంతర్భాగం. వైశంపాయన కథనంలో మళ్ళీ కురుక్షేత్ర యుద్ధం గురించి సంజయుడు ధృతరాష్ట్రునికి చెప్పిన ప్రత్యక్ష కథనం నిక్షిప్తమై ఉంటుంది. ఈ విధంగా మహాభారతం, కథలో అంతర్గతంగా కథ అనే నిర్మాణం ఉంది.

## మూలాలు
వర్గం:పురాణ పాత్రలు


## వెలుపలి లంకెలు

* పురాణనామచంద్రిక (యెనమండ్రం వెంకటరామయ్య)
ఉపాధ్యాయ అర్హత పరీక్ష

thumb|ప్రస్తుతం ఉన్న ఉపాధ్యాయులకు క్వాలిఫైయింగ్ పరీక్షలను ప్రవేశపెట్టడాన్ని నిరసిస్తూ కెఎస్‌టిఎ కార్యకర్తలు ఈ ఉత్తర్వులను దహనం చేస్తున్నారు.
**టెట్ ** లేదా **టీచర్ ఎలిజిబిలిటీ టెస్ట్ ** లేదా **ఉపాధ్యాయ అర్హత పరీక్ష ** భారతదేశంలో ప్రభుత్వ ఉపాధ్యాయ వృత్తిని స్వీకరించగోరే అభ్యర్థులకు నిర్వహించే అర్హత పరీక్ష.1 నుండి 5 తరగతుల బోధించే ఉపాధ్యాయులకు పేపర్ 1 పరీక్ష అలాగే 6వ తరగతి నుండి 10 తరగతి బోధించే ఉపాధ్యాయులకు పేపర్ 2 పరీక్షలు ఉంటాయి.దీనిని రాష్ట్ర ప్రభుత్వాలు నిర్వహిస్తాయి. కేంద్రప్రభుత్వ నియమనిబంధనల ప్రకారం టీచర్ ఎలిజిబిలిటీ టెస్ట్ (TET) ను రాష్ట్రప్రభుత్వం నిర్వహిస్తుంది. ఉపాధ్యాయ ఉద్యోగ ఎంపికకు ఈ పరిక్షలో అర్హత సాధించడం తప్పనిసరి. రాష్ట్రప్రభుత్వం నిర్వహించే డీఎస్సీ పరీక్షలో కూడా టెట్ కు వెయిటేజీ ఇస్తారు.

## చరిత్ర
బోధనలో ప్రమాణాలను మెరుగుపరిచేందుకు ఉపాధ్యాయ అర్హత పరీక్ష (టెట్) ను 2011 లో భారత ప్రభుత్వం ప్రవేశపెట్టింది.
ఈ పరీక్ష రాయడానికి D.ed,B.ed పూర్తి చేసి ఉండాలి. ఈ పరీక్షలో Oc లు 60% కంటే,bc లు 50% కంటే,sc st లు 40% కంటే ఎక్కువగా మార్కులు సాధించిన వారికే డీఎస్సీకి అర్హుడు.ఈ పరీక్ష సంవత్సరానికి రెండు సార్లు జరుగుతుంది.

## ఆంధ్రప్రదేశ్ & తెలంగాణ
జిల్లా ఎంపిక కమిటీ (డి.ఎస్‌.సి) ఆధ్వర్యంలో ఈ పరీక్షలు నిర్వహిస్తారు. డీఎస్సీలో 20% వెయిటేజ్ ఉంటుంది.టెట్‌లో  పేపర్‌-1, పేపర్‌-2 ఉంటాయి. 1 నుంచి 5వ తరగతి వరకు బోధించేవారు (ఎస్‌జీటీ) పేపర్‌-1 పరీక్ష రాయాలి. 6 నుంచి 8వ తరగతి వరకు బోధించేవారు (స్కూల్‌ అసిస్టెంట్‌) పేపర్‌-2 పరీక్ష రాయాలి. మల్టిపుల్‌ ఛాయిస్‌ విధానంలో నిర్వహిస్తారు. ప్రతి పేపర్‌లో 150 ప్రశ్నలు, 150 మార్కులు ఉంటాయి.క్వాలిఫైయింగ్‌ మార్కులు జనరల్‌ అభ్యర్థులు 90 మార్కులు, బీసీ అభ్యర్థులు75 మార్కులు, ఎస్సీ/ఎస్టీ/ఎక్స్‌ సర్వీస్‌మెన్‌ / దివ్యాంగులు 60 మార్కులు సాధించాలి.
టెట్‌ మార్కులు ఏడేళ్ల పాటు చెల్లుబాటవుతుంది.

## కేంద్ర ఉపాధ్యాయ అర్హత పరీక్ష
సెంట్రల్ టీచర్ ఎలిజిబిలిటీ టెస్టు (సీటెట్). దీన్ని సెంట్రల్ బోర్డ్ ఆఫ్ సెకండరీఎడ్యుకేషన్(సీబీఎస్‌ఈ) ఏటా రెండుసార్లు నిర్వహిస్తోంది.1వ తరగతి నుండి
ఎనిమిదో తరగతి వరకు బోధించడానికి ఈ అర్హత పరీక్ష రాయాలి. ఈ పరీక్ష ఉత్తీర్ణత సాధించిన వారు కేంద్రీయ విద్యాలయాలు, నవోదయ విద్యాలయాలు, ఆర్మీ స్కూళ్లతో పాటు రాష్ట్రస్థాయి పాఠశాలలో టీచర్ ఉద్యోగాల దరఖాస్తుకు అవసరమైన అర్హత లభిస్తుంది.
సీటెట్‌లో కనీసం 60 శాతం మార్కులు సాధించిన వారిని ఉత్తీర్ణులుగా ప్రకటిస్తారు. ఉత్తీర్ణులకు ఏడేళ్ల గుర్తింపుతో సర్టిఫికెట్ జారీ చేస్తారు. రెండు పేపర్లుగా నిర్వహిస్తారు. 1వ నుంచి 5వ తరగతుల బోధనకు సంబంధించి పేపర్ 1 నిర్వహిస్తారు. 6-8 తరగతుల బోధనకు సంబంధించి పేపర్ 2 నిర్వహిస్తారు.

## మూలాలు

## బయటి లంకెలు
వర్గం:పరీక్షలు
వర్గం:ఉపాధి
ఇసురాళ్ళపల్లె

**ఇసురాళ్ళపల్లె**, అనంతపురం జిల్లా, గుత్తి మండలానికి చెందిన రెవెన్యూయేతర గ్రామం. 

జిల్లా కేంద్రమైన అనంతపురానికి ఉత్తరం వైపు 56 కి.మీ.ల దూరంలో ఉంది. హైదరాబాదుకు 313 కి.మీ.ల దూరంలో ఈ గ్రామం ఉంది.

## మూలాలు

## వెలుపలి లింకులు

*

వర్గం:గుత్తి మండలంలోని రెవిన్యూయేతర గ్రామాలు